  Туспуктэм: vk.com (Дмитрий Чистяков) Наталия Сильвестрова 21-тӥ куарусёнэ Ижысь «Торпедо» стадионын нимысьтыз ожгар ужрадэ пыриськем Иван Рыловез буре вайыса футбол турнир ортчиз. Со сярысь карлэн тӧроез Дмитрий Чистяков «ВКонтакте» мерлыко вотэсысь бамаз ивортӥз. Ӵошатсконэз радъяны карлэн тӧроез ожгарчилэн ӵыжы-выжыосыныз пумиськылыкуз ӵектӥз вал,  Футболэн шудон бусые куать команда потӥз: Иван Рыловлэн юлтошъёсыз но ӵош дышетскем эшъёсыз, «Торпедоысь» тренеръёсУдмуртиысь олимпи кенеш, элькун кивалтэт, Ижкар администраци, кар дума. Иван Рыловлэн анай-атаез но ужрадэ пыриськизы: шудӥсьёс понна висизы, пизэс буре вайизы. Вормисе ожгарчилэн эшъёсызлэн командазы потӥз. Кыкетӥ интыын – тренеръёслэн командазы, Удмуртиысь олимпи кенеш куинетӥ луиз. Иван Рыловез буре вайыса футбол турнирез табере котькуд ар радъялозы. Тегъёс: Спорт Футбол буреваён нимысьтызужрад Ижкар Удмуртия  